Titanikning choʻkishi
Titanikning choʻkishi — 1912-yil 15-aprel sanasida New York tomon suzib ketayotgan kemaning Shimoliy Atlantika okeanida aysberg bilan toʻqnashishi oqibatida kelib chiqqan dengiz falokati. Oʻsha davrning eng katta okean kemasi boʻlgan Titanik 1912-yil 14-aprel, yakshanba kuni soat 23:40 (kema vaqti) atrofida aysberg bilan toʻqnashgan vaqtda kemaning bortida taxminan 2224 kishi boʻlgan. Ikki soat qirq daqiqadan soʻng, 15-aprel, dushanba kuni soat 02:20 da (kema vaqti bilan; GMT 05:18 da) kemaning choʻkib ketishi 1500 dan ortiq odamning oʻlimiga sabab boʻldi va bu tarixdagi dengizning tinchlik davrida yuz bergan eng katta dengiz falokatlaridan biriga aylandi.